runetrust/blame-folketinget-dk huggingface dataset:
Pia Gjellerup (S), 2006-04-20:
En anden konklusion, man kan drage af debatten, er, at en række partier, som repræsenterer et flertal og bærer regeringens forhandlingsresultater igennem – Venstre, Dansk Folkeparti og Det Konservative Folkeparti – mener, at en ramme, som er fastlagt på forhånd, inden der har været forhandlinger, på alle måder er mere forsvarlig end en ramme, der bliver forhandlet på plads.
Karen J. Klint (S), 2018-05-09:
Jeg synes også, der kan være en styrkelse i, at man netop får debatteret, om der er tale om en udfordring, der er så stor, at det er Statsrevisorerne, der skal ind at tage den op, eller om vi skal bruge nogle af de andre værktøjer, vi har her i Folketinget, til at undersøge nogle ting.
Lars Barfoed (KF), 2008-09-09:
Og det vil jo gå ud over den offentlige beskæftigelse, det vil gå ud over de private virksomheders muligheder for at tjene penge, og det vil i sidste ende betyde, at der ikke er skolelærere nok, der ikke er sygeplejersker nok, og at vi ikke kan få finansieret de basale offentlige ydelser, hvis ikke vi gør noget.
Joachim B. Olsen (LA), 2017-01-24:
Det gør regeringen fortsat, og det håber jeg også Socialdemokratiet vil bakke op om; det har Socialdemokratiet gjort før, hvor man mente, at det var fornuftigt at gå ned ad den sti, netop af de årsager, jeg nævnte før, i forhold til at det ud fra et samfundsøkonomisk synspunkt er en meget skadelig måde at beskatte på.
Elisabeth Arnold (RV), 1998-04-01:
Med hensyn til den fælles udenrigs- og sikkerhedspolitik synes jeg, det er bemærkelsesværdigt, at der er kommet en regel om konstruktiv afståelse, som er en pragmatisk udformning af stemmereglerne, som giver mulighed for, at landene kan deltage i fælles handlinger, uden at alle lande absolut behøver at være med, og hvor de, der ikke er med, ikke blokerer, men blot siger: Det er i orden, at de andre går videre; det accepterer vi.
Joachim B. Olsen (LA), 2014-11-18:
Men det er lidt et skråplan at bevæge sig ud på, for der kunne jo være masser af ting, som en af parterne kunne ønske sig ikke var en del af en aftale, eller de kunne ønske sig, at lovgiverne lavede lovgivning, som gjorde, at man ikke måtte lave bestemte aftaler og dermed tog det ud af forhandlingslokalet.
Christian Langballe (DF), 2016-03-16:
Grunden til, at jeg spørger, er jo egentlig, at hvis man tager § 44, hvor der står, at statsborgerskabet gives ved lov, det vil sige, at det er Folketinget, der gør det, så står der faktisk ikke noget som helst om, og det fremgår også af den kommenterede udgave af grundloven, jeg har, at et statsborgerskab ikke kan fratages.
Knud Erik Kirkegaard (KF), 2001-10-26:
Det er grundfilosofien i forslaget her, at når arbejdstilsynet opererer i private hjem, er der en række særlige hensyn, det skal tilgodese, simpelt hen i respekt for de to begreber, som jeg startede mit indlæg med at tale om, nogle ganske særlige hensyn.
Pernille Rosenkrantz-Theil (S), 2021-04-14:
Vi har et meget, meget tæt samarbejde både med Kommunernes Landsforening og jo i øvrigt også med pædagogernes fagforening, og det vil sige, at vi der løbende har en drøftelse af, om der er nogle af retningslinjerne, som er svære at forstå, og hvor de oplever at få mange henvendelser om at der er problemer, og så forsøger vi at omformulere det på en måde, så det er nemmere at forstå.
Marlene Harpsøe (DF), 2010-11-11:
Derfor vil jeg også gerne gentage, at når det er, at vi i Dansk Folkeparti går med i aftalen om genopretningspakken og finansloven og skal finde penge til den regning, som den økonomiske krise har efterladt, er det selvfølgelig heller ikke noget, vi gør for sjov.
Kirsten Brosbøl (S), 2015-02-18:
Men som jeg også husker – jeg tror, at vi havde en udveksling om det, som spørgeren også siger, før vinterferien – så der er fordele og ulemper ved de forskellige metoder, som der vil blive taget højde for, f.eks. om vi taler om hård eller blød kystbeskyttelse, og der er nogle ulemper i forhold til f.eks. naturen ved den hårde kystbeskyttelse, og det er jo somme tider de eksempler, der bliver draget frem, nemlig at man har fået afslag på den hårde kystbeskyttelse. Det, jeg lægger vægt på, og det, jeg synes er afgørende, er, at der foregår en god dialog mellem dem, der søger om kystbeskyttelse og Kystdirektoratet, sådan at man kan finde frem til, hvad det så er for nogle metoder, der kan gives tilladelse til, for det er selvfølgelig afgørende, at borgerne får muligheden for at beskytte deres ejendomme mod havet.
Johs. Poulsen (RV), 2006-10-12:
Vi ved jo også, at uden for den her bygning og i den diskussion, der har været ført op til i dag, at der i alt fald er nogle dele af industrien, som er stærkt optaget af, at man får det her lovforslag indrettet på en sådan måde, at det er så moderne og fremtidsrettet som overhovedet muligt og dermed også tager hensyn til de nyeste teknologier og kombinationen af de nyeste teknologier på en sådan måde, at det dels altså giver en betydelig miljømæssig gevinst, dels også betyder, at man i realiteten måske kan stille dele af den danske industri i en førerposition, der betyder, at de vil kunne styrke deres marFTTM006.fm Page 418
Dan Jørgensen (S), 2019-12-03:
Men lad mig lade det blive ved, at det er klart, at der er behov for, at Klimarådet skal styrkes, og det koster selvfølgelig også nogle penge, der skal nogle ressourcer til, og det er det, der er blevet resultatet af finanslovsaftalen, der blev lavet i går, og det er jeg meget tilfreds med.
Line Barfod (EL), 2011-01-13:
Jeg har det lidt sådan, at det måske, som andre også har antydet, handler mere om at få penge i statskassen, og jeg er fuldstændig enig med fru Pia Adelsteen i, at vi har behov for at få en beregning af, hvordan man er nået frem til det merprovenu, der er, for hvis man mener, det har en præventiv effekt, burde der jo blive færre.
Torsten Schack Pedersen (V), 2019-10-09:
For der havde været ro om reglerne for generationsskifte i mange år, indtil den tidligere, socialdemokratisk ledede regering som en tyv om natten ophævede det, der hed formueskattecirkulæret og øgede beskatningen med 1 mia. kr. Da vi fik en Venstreregering, brugte vi stort set de samme penge på at sænke procentsatsen, så virksomhederne ikke skulle betale mere i skat end før den socialdemokratisk ledede Helle Thorning-Schmidt-regering havde hævet skatten.
Lotte Bundsgaard (S), 2007-03-02:
Jeg må sige, at jeg modsat ikke kan forstå, hvorfor Enhedslisten ikke vil være med til at forbedre forholdene for asylansøgerne, sådan AT de, som jeg sagde i min ordførertale, får bedre mulighed for at bo uden for centeret, får mulighed for at arbejde, får mulighed for at tage uddannelse, så vi på den måde sikrer, at de får nogle ordentlige vilkår, i stedet for at man uddeler langt flere midlertidige opholdstilladelser.
Carsten Hansen (S), 2005-03-29:
Det, der jo er og hele tiden har været vores bekymring – vi skal jo finde håret i suppen, lige så vel som undervisningsministeren skal være glad for sit forslag – er jo de små gymnasier, de 40, der er nævnt i vores fælles aftale om gymnasierne, og der har vi en dybtfølt bekymring for, at hvis de trafikale forhold og hvis økonomien ikke er i orden, så overlever de ikke, fordi de store får lov at udvide.
Erling Bonnesen (V), 2010-03-16:
Jeg har også forsøgt at få flettet ind i det, at det også handler om det rent strukturelle, sådan at man følger op på, vi kan sige erhvervets muligheder for at udvikle sig, og herfra giver svarene på, at landmændene får muligheden for at etablere sig på forskellig måde – alt sammen for at støtte op om de 150.000 arbejdspladser, som jo er i hele sektoren.
Jette Gottlieb (EL), 2001-02-20:
Det, vi taler om her, og det tror jeg hele det samlede Ting taler om - bortset fra hr. Frank Dahlgaard - er, hvordan man etablerer nogle betingelser, hvor man samfundsmæssigt beslutter sig for at sætte nogle andre forhold igennem end dem, som er ved den almindelige udbud/ efterspørgselsfaktor på arbejdsmarkedet.
Kristian Bøgsted (DD), 2025-01-29:
Vi kan jo konstatere, at selv om hr. Anders Kronborg er kommet med det forslag her og jeg faktisk respekterer hr. Anders Kronborg rigtig meget, har hr. Anders Kronborg skudt ved siden af med sit forslag her, som jeg forstår det på ministeren, hvilket jeg selvfølgelig er glad for.
Anders Fogh Rasmussen (V), 2004-05-05:
må der naturligvis også fra dansk side være skærpet opmærksomhed, og jeg vil naturligvis overveje, hvordan vi kan, kan man sige, øge sikkerheden for, at der ikke sker noget, som er i strid med konventionerne, når det gælder de fanger, som er tilbageholdt af danske styrker.
John Vinther (KF), 1997-12-16:
Vi har i dag i anden sammenhæng andenbehandlet et forslag, der fastsætter afskrivningsperioden for goodwill til 7 år, og det vil efter vores opfattelse være hensigtsmæssigt at skabe en vis form for parallelitet, så der også i en ny erhvervslejelov gælder en deklaratorisk 7-års-regel.
Svend Auken (S), 2001-05-08:
Det er noget af det, der giver Danmark gennemslagskraft, at vi har holdt fast i, at internationalt - vi kan godt diskutere det her i landet - men internationalt har vi kun gennemslagsmuligheder, hvis vi forstår at samarbejde og formulere tingene i fællesskab, og det håber jeg også debatten i dag vil afspejle.
Morten Messerschmidt (DF), 2007-03-28:
Jeg ved ikke, hvem det er, man tror man imponerer ved at vulgarisere en 300 år gammel historisk konflikt mellem russere og tjetjenere til sådan en banal sort-hvid fortælling, hvor alle russere er undertrykkerne, udbytterne, bødlerne, mens tjetjenerne er de undertrykte, de udbyttede, dem, der er ofrene.
Flemming Damgaard Larsen (V), 2014-12-10:
Det vil altså sige, at i tidsrummet fra tidlig morgen og frem til kl. 18.00 sker der ingen forbedring, og det er der, hvor især pendlerne har behov for, at der sker en forbedring, og så sker der små forbedringer mellem kl. 18.00 og 20.00 og ellers ikke.
Kristian Thulesen Dahl (DF), 2000-05-17:
Ja, det bliver nok svært at komme meget videre i forhold til fru Charlotte Antonsen, men jeg vil bare sige til fru Charlotte Antonsen, at det er sådan set ikke, fordi der er nogen, der nu skaber problemer her på falderebet for Venstre, men det er Venstre, der skaber problemer for sig selv her på falderebet, fordi argumentationen ikke hænger sammen.
Christian Friis Bach (V), 2025-03-20:
Jeg vil bare høre hr. Mads Fuglede, om han kan bekræfte, at her er der jo ikke tale om, at det skal være en kortere høringsperiode; her er det jo en mulighed for, at man i ukomplicerede tilfælde, ja, hvor der netop ikke er nogen særlige komplikationer, kan have en kortere høringsperiode – men udtrykke respekt for, at det kommunale selvstyre derude vil sikre de høringsperioder, der er brug for for at sikre den lokale opbakning.
Lissa Mathiasen (S), 2002-01-15:
Der har været adskillige møder og adskillige samtaler mellem kommunerne og den daværende by- og boligminister, og hilsenen har hele vejen igennem været: Vi vil gerne prøve, om vi kan gøre det bedre næste år, så vi ikke får de lange akutte ventelister, og løsningen skulle være, at man kunne lave en matchning af nogle penge, som kunne sættes i omløb til en her og nu-løsning om sommeren.
Frode Sørensen (S), 1999-04-13:
Satsen på pantebreve bliver fastholdt til 1,5 pct., mens den faste tinglysningsafgift sættes op fra 1.200 til 1.400 kr. Forslagene skal ses i lyset af de samme overvejelser om mobiliteten i boligsektoren, hvortil kommer, at boligejerne i stedet for at låne mere tværtimod gerne skulle motiveres til at sætte opsparingen lidt i vejret.
Jesper Petersen (S), 2015-08-26:
Venstre har sagt til danskerne, at der ville komme 5.000 arbejdspladser som følge af boligjobordningen, og man har kritiseret den tidligere regering for, da ordningen skulle udfases, at det ville koste 5.000 arbejdspladser, ikke noget med henvisninger til Dansk Byggeri, men efter Venstrefolkenes egen mening.
Karen Jespersen (S), 2002-05-02:
Til socialministeren i forlængelse af spørgsmålet, om der er børn, der bliver hjemtaget af økonomiske årsager: Er socialministeren indstillet på, at ankestyrelsen, hvis der kommer sager, hvor der er meget stærke indicier for, at børn er hjemtaget af økonomiske årsager, kan bruge sin mulighed for at tage de sager op af egen drift? Det andet spørgsmål er, om socialministeren er enig med fru Pia Christmas-Møller i, at de frivillige organisationer skal fritages for moms, og at der kan blive tale om en merudgift på 200 mio. kr. om året efter en indkøringsfase på nogle år.
Per Clausen (EL), 2015-05-12:
Med lidt i modsætning til det foregående punkt, hvor der jo ikke var meget opmuntring at hente, må jeg jo sige, at den her diskussion i al væsentlighed har ført til, synes jeg, at man nogenlunde roligt kan drage den konklusion, at vi vil være i stand til – også i fremtiden – at fastholde, at gmo-afgrøder ikke bliver en del af den danske landbrugsproduktion.
Kim Behnke (UP), 2001-05-08:
Fru Anni Svanholt fortæller Folketinget, at vi har en fælles målsætning i EU om 12 pct. vedvarende energi, men jeg må sige til fru Anni Svanholt, at bortset fra Danmark er der ikke et eneste af de andre lande, hverken EU-lande eller OECD-lande i Europa, der bare tilnærmelsesvis nærmer sig.
Jette Gottlieb (EL), 1999-02-02:
Den anden ting, som jeg vil spørge om, er, om den socialdemokratiske ordfører kan bekræfte, at når han siger, at man har foretaget kæmpemæssige investeringer i den kollektive trafik, så tænker han på, at man f.eks. har fornyet togstammer og den slags ting, altså at man har foretaget det, man kalder investeringer i den kollektive trafik, men hvis man paralleliserede det til forholdet til vejene, ville man absolut kalde det vedligeholdelse, nemlig at fylde hullerne i asfalten.
Connie Hedegaard (KF), 2008-05-28:
Jeg må stadig væk fastholde, at det jo ikke kan nytte noget, at vi straks skal finde på en eller anden løsning, bare fordi der er en ansøger, der, første gang, der skal uddeles penge fra denne nye institution, ikke får del i millionerne - og man havde altså lige fået 27 mio. kr. et par måneder forinden - og man så siger, at hvis ikke man får pengene, hvis ikke Folketinget hoster op med dem, så rejser man et eller andet andet sted hen.
Jann Sjursen (KD), 2004-05-27:
Det være sagt, ikke fordi jeg synes, at det er noget dårligt beslutningsforslag, som Dansk Folkeparti har fremsat, men fordi beslutningsforslaget for de fleste punkters vedkommende rejser en række problemer i forhold til de internationale konventioner og aftaler, som Danmark har tiltrådt. Jeg vil sige, at hvad det angår, og det er jo stort set alle punkterne på nær punkt 4, så kan jeg tilslutte mig de bemærkninger, som ministeren gav til dem indledningsvis. Beslutningsforslaget falder fra vores side ene og alene på, at det ikke er muligt, medmindre vi bryder internationale aftaler og går ud af dem, at gennemføre beslutningsforslaget i sin nuværende udformning.
Mette Frederiksen (S), 2020-11-10:
Vi skal sikre, at vi transporterer os stadig mere grønt, men vi skal jo også sikre, at folk faktisk kan transportere sig og komme på arbejde og få en hverdag til at hænge sammen, og det balancepunkt kommer vi jo til at forholde os til i den kommende tid, hvad enten det er en diskussion omkring biler, eller det er en diskussion omkring infrastruktur.
Margrethe Vestager (RV), 2000-03-03:
til bloktilskud, som efter objektive kriterier skal ydes til f.eks. drift af kirkegårde samt restaurering af kirkebygninger og kirkens inventar: Det kunne let friste nogle til i forbindelse med fastsættelse af bloktilskuddet at anstille betragtninger om, hvorvidt det nu også er rationelt at opretholde alle de små landsbykirkegårde og alle kirkerne i de små sogne.
Jann Sjursen (KRF), 1999-12-09:
Her tænker jeg ikke så meget på spørgsmålet om kroner og øre, men på de helt åbenlyse kritikpunkter, der har været, for så vidt angår ministres pensioner og de regler, der gælder vedrørende folketingsmedlemmers vederlag og det, der er knyttet dertil.
Ellen Trane Nørby (V), 2014-11-06:
Det er en fordel for de små virksomheder og for iværksætterne, det er en fordel for forhandlerne, som ikke længere vil opleve bureaukrati, og det er også en mulighed for at sikre, at den lille iværksætter, som måske i forvejen kæmper med en lang række skemaer, der skal indsendes til offentlige myndigheder, nu kan få et færre på listen.
Mai Mercado (KF), 2019-12-06:
På min søns skole har de også noget, der hedder følgevenner, hvor de bliver koblet på en 5. klasse og i løbet af de første par måneder i 0. klasse får sådan en følgeven – Rasmus hedder min søns følgeven – og det gør, at man allerede dér får et lille indblik i de lidt ældre klasser, og hvis man så oplever et eller andet ude i skolegården, har man i hvert fald nogen, man kender, og det tror jeg også har en betydning.
Christian Juhl (EL), 2014-04-10:
Det undrer mig lidt, at Dansk Folkeparti så ikke ville stemme for, da Enhedslisten fremsatte et forslag om netop at suspendere genoptjeningen af dagpengene – eller vi ville ikke suspendere den, vi ville sætte perioden ned, for en slags genoptjening er vi med på, trods alt, f.eks. 3 eller 6 måneder.
Bent Bøgsted (DF), 2003-01-31:
Og af forhandlingerne fra dengang kan man se, at hr. Anders Samuelsen svingede sig op i de helt høje takter og sagde, og jeg citerer ordret: »Lovforslaget er som bekendt blevet til bl.a. på grund af det, som arbejdsmarkedets parter har kunnet opnå enighed om.
Dan Jørgensen (S), 2021-03-10:
Allerede med regeringens klimaprogram sidste år turde vi sætte tal på de spænd, og det har været fremhævet, at hvis man skulle nå i mål, skulle sol, måne og stjerner stå i fuldstændig rette vinkler, og vi skulle nå det øverste af alle spænd for at nå i mål.
Per Clausen (EL), 2005-04-05:
Men det får selvfølgelig også nogle konsekvenser, når man så kigger på hele det her lovforslag, for hvad er det så for nogle elementer, vi synes man skal lægge vægt på, og hvad er det for nogle elementer, hvor vi måske nok synes, at man skal passe på, at man ikke kommer til at bruge alle pengene?
Mike Legarth (KF), 2015-03-18:
Vi mener samlet set, at det her kan give synergieffekter, som også smitter positivt af på Syd- og Sønderjylland og især Fyn, men faktisk vil alle distrikter, alle regioner, alle landsdele i Danmark samlet set få en positiv effekt af, at vi får en fast Femern Bælt-forbindelse.
Kirsten Brosbøl (S), 2015-01-22:
Og det er jo i virkeligheden det, som det sidste ændringsforslag, der er kommet til her i forbindelse med tredjebehandlingen, kredser om, og det, som hr. Villum Christensen har talt om her fra talerstolen, nemlig hvorvidt man fra Liberal Alliances side synes, at der overhovedet er behov for, at vi får renset spildevandet ude i det åbne land eller ej.
Steen Gade (SF), 1997-11-27:
Med et af de største CO2-udslip pr. indbygger, over 12 t, er det på en særlig dyster dansk baggrund, at vi i dag skal diskutere FN's klimakonference i Kyoto, for virkeligheden er jo, at vort overforbrug af ressourcer i den rige verden - og det er altså her i Danmark og lige nu - er medskyldigt i, at millioner af mennesker vil komme til at forlade deres hjem i løbet af de næste 30-100 år, hvis menneskene ikke i stedet får taget sig sammen og slår sig sammen og kræver en helt ny udvikling.
Mette Frederiksen (S), 2012-04-18:
Hvis man tror, at svaret på den nuværende økonomiske krise vil være at lukke os inde – jeg tror ikke, at det er en tanke, der er spørgeren helt fremmed – med grænsebomme og ved at melde os ud af det indre marked og ved at tro, at Danmark isoleret kan løse den økonomiske krise, så tror jeg simpelt hen, at spørgeren tager fejl.
Sophie Løhde (V), 2020-01-29:
Jeg vil sige, at det er noget besynderligt, at landets udlændinge- og integrationsminister ikke aner, hvor mange forslag fra det socialdemokratiske udlændingeudspil – som vi jo må forstå ministeren også har været medforfatter til – regeringen rent faktisk har gennemført her 6 måneder – et halvt år – efter folketingsvalget.
Marianne Jelved (RV), 2001-10-10:
Det er jo en helt og fuldstændig speciel situation, hvor alle reagerer relativt fornuftigt på grund af den specielle situation, de hver især er i. Så må jeg sige, at det svar, jeg gav hr. Melchior, vil jeg gerne uddybe: Den danske krone er knyttet til euroen og følger euroen.
Mette Frederiksen (S), 2016-12-05:
Jeg vil sige det på den måde, at som en del af det arbejde, vi er i gang med nu, og som vi kalder fingrene væk-reformen, ser vi også på, hvordan vi i det hele taget kan lede og styre i den offentlige sektor, og der kommer vi også til at forholde os til, om vi kan lave en anden økonomistyring, som er klogere.
Bjørn Brandenborg (S), 2024-04-09:
I debatten har jeg bl.a. hæftet mig ved, at Politiforbundet har udtalt, at man ikke er modstander af kropskameraer, men at der selvfølgelig er en afgørende forskel på, om man vil have kropskameraer, fordi man vil give politiet et ekstra redskab, eller om det er, fordi man har mistillid til politiet.
Keld Albrechtsen (EL), 2000-09-06:
Jeg vil gerne indlede med at citere hr. Anders Fogh Rasmussen fra Politikens artikel i dag, hvor hr. Anders Fogh Rasmussen jo siger om regeringens håndtering af pjecesagen, at De Radikale eller Socialdemokratiet selv burde have betalt disse pjecer, og at regeringen bør være mere forsigtig med at bruge statsapparatet til propaganda.
Rasmus Horn Langhoff (S), 2021-12-02:
Når det så er sagt, kigger vi allerede og har kigget på brugerbetaling på tandlægeområdet, og jeg synes, det var rigtig godt, at et bredt flertal i Folketinget for ikke så længe siden kunne indføre at tage et lille, men vigtigt skridt i forhold til at indføre gratis tandhjælp til de socialt set mest udsatte borgere.
Irene Simonsen (V), 2005-04-29:
Og så en anden ting: Jeg har også her i min ordførertale belyst – hvis ikke jeg har gjort det så tydeligt, at fru Anne-Marie Meldgaard kan forstå det, må jeg prøve igen – at vi fra Venstres side støtter ingen af de tiltag, der står her i det her beslutningsforslag.
Line Barfod (EL), 2008-01-11:
I det hele taget håber jeg, at det nye råd for grønlandsk retsvæsen sammen med det nye kriminalpræventive råd vil kunne gøre en stor indsats for at sikre, at der ikke igen skal gå så mange år, før der sker ændringer, men at det er noget, der sker løbende.
Søren Pind (V), 2016-05-27:
Det er sådan set bare det, og jeg må sige, at der ikke er noget i den fremstilling, jeg har fået af danske myndigheders ageren i den her sammenhæng, som umiddelbart giver mig anledning til denne meget store modernitet i det danske folkestyre, at alting nu skal undersøges af en eller anden uvildig kommission hele tiden, hele tiden.
Jeppe Mikkelsen (RV), 2013-06-04:
Jeg synes, man særlig skal kigge på den nye udvidelse, der ligger for tematiseret aktindsigt, som er druknet helt ekstremt i debatten, måske fordi det både er svært som politiker og som journalist i korte termer at forklare, hvilke muligheder det giver, når det subjektive identifikationskrav, som det så pænt hedder, ændres.
Kamal Qureshi (SF), 2009-04-02:
Rusland og andre lande synes jo ikke, at det er særlig sjovt, at der kommer en masse internationale observatører og kigger dem i kortene, og som kan påpege, at deres valg ikke lige lever op til de standarder, som vi synes der skal være for frie, demokratiske valg, og derfor kan komme med en kritik af den måde, valgprocessen foregår på.
Finn Sørensen (EL), 2012-11-22:
De vil nok fortsætte med at få udført de ekstra serviceopgaver, selv om de ikke længere får 30 pct. i tilskud. Selvfølgelig skal vi holde øje med, om afskaffelsen af ordningen betyder forringede forhold for de ældre, og her hæfter vi os meget ved regeringens høringssvar, hvor der bl.a. står, at kommunerne er forpligtede til at yde de nødvendige ydelser efter serviceloven, som bl.a. hjemmehjælp til personer med særligt behov.
Peter Hummelgaard (S), 2020-09-07:
Og det, som lønmodtagerne bidrager med, er i virkeligheden at acceptere, at de i modsætning til i dag ikke kan gøre indsigelse i forhold til en iværksat arbejdsfordelingsordning, herunder jo også diskussionen om, hvordan det stiller funktionærer med funktionærrettigheder osv.
Helge Adam Møller (KF), 2005-04-06:
Men er Enhedslistens ordfører ikke enig i, at det store flertal af danskerne – efter min opfattelse også uafhængigt af politisk opfattelse – synes, det er bedst for vores børn, hvis de går i en skole, hvor der ikke kun er 32 mandlige og nul kvindelige lærere eller 32 kvindelige og nul mandlige lærere?